મામલતદાર જી.કે.પટેલ, જિલ્લા પુરવઠા અધિકારી ભાર્ગવ પટેલ, ફૂડ એન્ડ ડ્રગ્સના ડેઝીગ્નેટેડ ઓફિસર કે.આર.પટેલ અને તેમની ટીમો બુધવારે સવારે આ ફેક્ટરીમાં તપાસ માટે પહોંચી હતી. મુકેશ મહેશ્વરીને ફોન કરીને બોલાવી વિડીયોગ્રાફી સાથે ફેક્ટરીમાં તપાસ કરતાં મરચું સહિતના નકલી મસાલા બનાવવાનું કૌભાંડ ઝડપાયું હતું. સાંજે છ વાગ્યા સુધી ચાલેલી કામગીરી દરમિયાન મરચુ પાવડર, હળદર પાવડર, પીળો-લાલ કલર, મકાઈનો લોટ, ધાણા પાવડર સહિતના સાત નમૂના લેવાયા હતા અને કુલ ૫,૫૨૩ કિલોનો કુલ રૂ.૫,૨૮,૬૪૦નો જથ્થો જપ્ત કરાયો હતો.